paragraph_text: Sarsenterska biskupija, tijekom Avarske najezde, preseljenjem njenog biskupa u stonsku župu ( parochia Stantino) postaje Stonskom, odnosno Zahumskom biskupijom, ime dobivši po kneževini u čijem se sastavu našla. Zajedno s preživjelim segmentima Naronitanske biskupije, najzaslužnija je za kristijanizaciju zahumskih prostora u nadolazećim vremenima.